
CONSILIUL LOCAL AL MUNICIPIULUI

  S I G H I Ş O A R A

H O T Ă R Â R E A    NR. 125

din 19 iulie 2011

privind aprobarea depunerii unei cereri de finanţare pentru proiectul

“Realizare de piste pentru biciclisti in municipiul Sighişoara”

şi aprobarea valorii investiţiei şi a indicatorilor tehnico-economici pentru proiect
Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de aprobare a depunerii unei cereri de finanţare pentru proiectul  “Realizare de piste pentru biciclisti in municipiul Sighişoara” şi aprobarea valorii investiţiei şi a indicatorilor tehnico-economici pentru proiect;
Având în vedere prevederile Ordinul Ministrului Mediului şi Pădurilor nr. 1730/17.06.2011 pentru aprobarea Ghidulului de finanţare a Programului  de realizare a pistelor pentru biciclişti;

Având în vedere documentaţia tehnico-economică în faza de studiu de fezabilitate pentru proiectul “Realizare de piste pentru biciclişti în municipiul Sighişoara”; 

Avand in vedere prevederile Hotarârii Guvernului nr. 28/2008 privind aprobarea continutului – cadru al documentatiei tehnico – economice aferente investitiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

Având în vedere prevederile art. 44, alin. 1 din Legea nr. 273/2006, privind finantele publice locale, cu modificările şi completările ulterioare, cu referire la aprobarea proiectelor de investiţii publice locale;
Având în vedere procesul verbal nr.14741/19.07.2011 al comisiei tehnico-economice;

Având în vedere raportul de specialitate al Compartimentului Administrare Fonduri Europene cu propunerea de aprobare a depunerii unei cereri de finanţare pentru proiectul “Realizare de piste pentru biciclişti în municipiul Sighişoara” şi aprobarea documentaţiei tehnico-economice, respectiv a valorii investiţiei şi a indicatorilor tehnico-economici pentru acest proiect, îndeplinindu-se astfel prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 alin. (2) lit. “b” şi lit. “c”, alin. (4) lit. “d”, alin. (9), art. 45 alin. (3) şi art. 115, alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T A  R A S T E :

Art.1.  Se aprobă depunerea unei cereri de finanţare la “Programul de realizare a pistelor pentru biciclişti” cu proiectul “Realizare de piste pentru biciclişti în municipiul Sighişoara”.
Art.2  Se aprobă, pentru realizarea proiectului, alocarea suprafeţei de teren de 10.395 mp, conform studiului de fezabilitate, pe baza inventarului bunurilor care aparţin domeniului public al Municipiului Sighişoara. 

Art.3. Se imputerniceste dl. Ioan Dorin Dăneşan, Primarul Municipiului Sighişoara,   pentru semnarea contractului de finanţare.

Art.4. Se desemneaza d-na Nicoară Ana Maria, consilier în cadrul Compartimentului Administrare Fonduri Europene, în calitate de responsabil de proiect în relaţia cu Administraţia Fondului de Mediu.

Art.5. Se aprobă studiul de fezabilitate pentru proiectul “Realizare de piste pentru biciclişti în municipiul Sighişoara” şi indicatorii tehnico-economici, respectiv:

- valoarea investiţiei 3.120.215,88 lei (cu TVA)

- lungimea pistei 10.395 ml

Art.6.  Se aprobă asigurarea şi susţinerea unei contribuţii financiare proprii în valoare de 620.456,08 lei (cu TVA) ca şi cofinanţare pentru cheltuielile eligibile şi se vor susţine toate cheltuielile neeligibile ale proiectului, în situaţia acceptării proiectului pentru finanţare.

Art.7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi aparatul de specialitate al acestuia.

PRESEDINTE DE SEDINTA, 






Cosmin-Marcel Urian









Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Compartiment administrare fonduri europene;

1 ex. Direcţia economică ;

1 ex. Arhitect şef

11 ex.FA/FM

